**DRUSKININKŲ LOPŠELIS – DARŽELIS „ŽIBUTĖ“**

**DARBO TARYBOS RINKIMAI 2024 M.**

Darbo taryba (toliau - DT) – visuotinai renkamas organas teikiantis darbdaviui pasiūlymus dėl ekonominių, socialinių ir darbo klausimų, aktualių darbuotojams darbdavio sprendimų, darbo teisės normų įgyvendinimo.

DT Druskininkų lopšelyje – darželyje „Žibutė“ (toliau – Darželis) sudaro trys nariai. DT kadencija – treji metai. Šiuo metu veikiančios DT įgaliojimai baigiasi 2024 m. vasario 19 d.

Veikiančios DT siūlymu, 2024 m. sausio 29 d. direktoriaus įsakymu Nr. V-1-15 patvirtinta DT rinkimų komisija ir nurodyta DT rinkimus organizuoti 2024 m. vasario 15 d.

**RINKIMŲ TVARKA:**

1. DT rinkimuose balso teisę turi visi darbuotojai, Darželyje dirbantys bent šešis mėnesius.
2. Nuo 2024 m. sausio 29 d. 10 val. iki 2024 m. vasario 9 d. 12 val. vykdoma kandidatų į DT narius registracija.
3. Pasirašytus dokumentus (prašymas ir sutikimas) pateikti el. paštu [angele.stabingiene@darzeliszibute.lt](mailto:angele.stabingiene@darzeliszibute.lt) ar kitu Lietuvos Respublikos Darbo kodekso (toliau – DK) numatytu būdu.
4. Kandidatais į Darželio DT gali būti visi darbuotojai, kurių darbo santykiai su darbdaviu trunka ilgiau kaip šešis mėnesius. Darbdavys ir pagal įstatymus, įgaliojimus ar steigimo dokumentus jam atstovaujantys asmenys negali būti darbo tarybos nariais (direktorius ir direktoriaus pavaduotojai).
5. Kandidatus į DT narius gali siūlyti rinkimų teisę turintys darbuotojai. Kiekvienas darbuotojas gali pasiūlyti po vieną kandidatą, kreipdamasis į rinkimų komisiją ir pateikdamas rašytinį siūlomo kandidato sutikimą būti renkamu į DT.
6. Registravimo prašymo forma [**čia**](file:///C:\Users\Zibute\Desktop\prašymas_sutikimas%20DARBO%20TARYBA.doc).
7. Sutikimą rašo kiekvienas kandidatas. Sutikimo forma [**čia**](file:///C:\Users\Zibute\Desktop\prašymas_sutikimas%20DARBO%20TARYBA.doc).
8. 2024 m. vasario 12 d. Darželio svetainėje www.darzeliszibute.lt bus skelbiamas visų kandidatų į DT narius sąrašas.
9. DT rinkimai vyks 2024 m. vasario 15 d., eksperimentų kambaryje nuo 9.00 val. iki 16.30 val., užpildant balsavimo biuletenį.
10. Balsavimo metu, biuletenyje bus galima pasirinkti balsuoti už vieną ir daugiau kandidatų, bet ne daugiau kaip už tris.
11. DT rinkimai laikomi įvykusiais, jeigu juose dalyvavo daugiau kaip pusė rinkimų teisę turinčių darbuotojų.
12. Išrinktais DT nariais laikomi tie kandidatai, kurie gavo daugumą balsų.
13. DT įgyja įgaliojimus susirinkusi  į pirmąjį posėdį.

Kviečiame aktyviai dalyvauti!

Druskininkų lopšelio-darželio „Žibutė“

Darbo tarybos rinkimų komisija